เอสเอ็มอีแบงก์กำไร10เดือนแรก216ล้าน
เอสเอ็มอีแบงก์กำไร 10 เดือนแรกของปีนี้ 216 ล้านบาท พร้อมส่งแผนฟื้นฟูฉบับเต็มให้ซุปเปอร์บอร์ดพิจารณา
29 ต.ค. 2565

เอสเอ็มอีแบงก์กำไร 10 เดือนแรกของปีนี้ 216 ล้านบาท พร้อมส่งแผนฟื้นฟูฉบับเต็มให้ซุปเปอร์บอร์ดพิจารณา
เมื่อวันที่ 8 ธ.ค.นางสาลินี วังตาล ประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอี แบงก์) กล่าวว่า ผลการดำเนินงานในช่วง 10 เดือนแรกของปีนี้ (ม.ค.-ต.ค.)มีกำไรสุทธิแล้ว 216 ล้านบาท เพิ่มขึ้นจากเดือนก.ย.ที่ผ่านมาซึ่งมีกำไร 116 ล้านบาท และเพิ่มจากครึ่งปีแรกที่ขาดทุน 41 ล้านบาท โดยสาเหตุที่กำไรเนื่องจากสามารถขยายสินเชื่อรายย่อยได้เพิ่มขึ้นตามพันธกิจ ทำให้ดอกเบี้ยรับเพิ่มขึ้น ขณะเดียวกันก็ป้องกันไม่ให้หนี้ไม่ก่อให้เกิดรายได้ (เอ็นพีแอล) ใหม่เพิ่ม บวกกับลดเอ็นพีแอลเดิมด้วยการปรับโครงสร้างหนี้ด้วย
"หลังทำตามพันธกิจที่ให้กับกระทรวงการคลังครบแล้ว ทั้งการทำสำรวจหนี้สินและทรัพย์สินและหนี้สิน(Due Diligence) และส่งแผนฟื้นฟูฉบับเต็มไปแล้วเมื่อวันที่ 28 พ.ย.ทั่ผ่านมา ซึ่งหากแผนฟื้นฟูธนาคารผ่านความเห็นชอบจากซุปเปอร์บอร์ดแล้ว ธนาคารจะได้ขอเบิกเงิน 2,000 ล้านบาท จากกระทรวงการคลังตามที่เคยอนุมัติไว้ได้ต่อไป เพื่อที่ธนาคารจะได้นำมาขยายสินเชื่อตามพันธกิจหลักต่อไป"นางสาลินีกล่าว